ประกาศกระทรวงพาณิชย์ประกาศกระทรวงพาณิชย์เรื่องกำหนดชนิดของสินค้าหีบห่อ หลักเกณฑ์และวิธีการแสดงปริมาณของสินค้าและอัตราเผื่อเหลือเผื่อขาดพ.ศ.๒๕๕๐ อาศัยอำนาจตามความในมาตรา ๕ มาตรา ๖๒ (๑) และ (๒)และมาตรา ๖๓ แห่งพระราชบัญญัติมาตราชั่งตวงวัด พ.ศ. ๒๕๔๒ รัฐมนตรีว่าการกระทรวงพาณิชย์ออกประกาศไว้ดังต่อไปนี้ข้อ ๑ประกาศนี้ เรียกว่า ประกาศกระทรวงพาณิชย์เรื่อง กำหนดชนิดของสินค้าหีบห่อหลักเกณฑ์และวิธีการแสดงปริมาณของสินค้า และอัตราเผื่อเหลือเผื่อขาดพ.ศ. ๒๕๕๐ข้อ ๒[๑]ประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๓ให้ยกเลิกประกาศกระทรวงพาณิชย์ เรื่องกำหนดชนิดและวิธีการแสดงปริมาณของสินค้าหีบห่อ พ.ศ. ๒๕๔๓ ลงวันที่ ๑๖ สิงหาคม พ.ศ.๒๕๔๓ข้อ ๔ในประกาศฉบับนี้ปริมาณสุทธิหมายความว่า ปริมาณของสินค้า ซึ่งไม่รวมสิ่งที่ใช้บรรจุหรือสิ่งหุ้มห่อหรือสิ่งผูกมัดปริมาณเนื้อหมายความว่า ปริมาณของเนื้อสินค้า ซึ่งไม่รวมสิ่งที่ใช้บรรจุและส่วนประกอบที่เป็นของเหลวหีบห่อรวมหมายความว่า หีบห่อที่บรรจุสินค้าหีบห่อชนิดเดียวกันและมีปริมาณเท่ากันตั้งแต่ ๒ หีบห่อขึ้นไปอัตราเผื่อเหลือเผื่อขาดหมายความว่า ค่าความคลาดเคลื่อนของปริมาณสินค้าในหีบห่อที่อนุญาตให้ได้อัตราเผื่อเหลือเผื่อขาดฝ่ายน้อยหมายความว่า ค่าความคลาดเคลื่อนของปริมาณของสินค้าในหีบห่อที่อนุญาตให้น้อยกว่าปริมาณสุทธิที่แสดงข้อ ๕ให้กำหนดชนิดของสินค้าหีบห่อ เพื่อการขายหรือจำหน่ายในราชอาณาจักรที่ผู้บรรจุต้องแสดงปริมาณของสินค้าที่หีบห่อตามบัญชี ๑ ท้ายประกาศฉบับนี้ความในวรรคแรกไม่ใช้บังคับกับสินค้าหีบห่อที่มีปริมาณสุทธิน้อยกว่า๕ กรัม หรือน้อยกว่า ๕ มิลลิลิตร และที่มีปริมาณสุทธิมากกว่า ๕๐ กิโลกรัม หรือมากกว่า๕๐ ลิตร เว้นแต่สินค้าที่มีปริมาณสุทธิน้อยกว่า ๕ กรัม หรือน้อยกว่า ๕ มิลลิลิตร เป็นสินค้าชนิดเดียวกันและมีปริมาณสุทธิเท่ากันตั้งแต่ ๒ หีบห่อขึ้นไปบรรจุรวมในหีบห่อใหญ่ ให้ถือว่าหีบห่อใหญ่เป็นสินค้าหีบห่อที่ต้องแสดงปริมาณของสินค้าข้อ ๖ให้ผู้บรรจุสินค้าหีบห่อตามที่กำหนดในข้อ๕ ต้องแสดงปริมาณของสินค้าที่หีบห่อตามหลักเกณฑ์และวิธีการ ดังต่อไปนี้(๑) แสดงปริมาณสุทธิของสินค้าเป็นหน่วยของนํ้าหนักหน่วยของปริมาตร หน่วยของความจุหรือหน่วยของความยาว ในระบบเมตริก หรือแสดงเป็นจำนวนนับโดยใช้ตัวอักษรไทย และตัวเลขไทยหรือตัวเลขอารบิค(๒) การแสดงปริมาณสุทธิของสินค้า มีข้อความประกอบด้วยปริมาณสุทธิ ตัวเลขแสดงปริมาณของสินค้า หน่วยที่สอดคล้องกับปริมาณ ซึ่งคำว่าปริมาณสุทธิ อาจใช้ข้อความอื่นที่มีความหมายเช่นเดียวกันก็ได้แต่ห้ามใช้อักษรย่อ(๓) ในกรณีที่สินค้าหีบห่อประกอบด้วยเนื้อสินค้าและส่วนประกอบที่เป็นของเหลวซึ่งส่วนประกอบที่เป็นของเหลวไม่ได้ใช้เพื่อการบริโภค ต้องแสดงทั้งปริมาณสุทธิ และแสดงปริมาณของเนื้อสินค้าด้วยการแสดงปริมาณของเนื้อสินค้า มีข้อความประกอบด้วยปริมาณเนื้อ ตัวเลขแสดงปริมาณของเนื้อสินค้า หน่วยของน้ำหนักซึ่งคำว่า ปริมาณเนื้ออาจใช้ข้อความอื่นที่มีความหมายเช่นเดียวกันก็ได้ แต่ห้ามใช้อักษรย่อ(๔) การแสดงปริมาณของสินค้าที่หีบห่อรวม จะต้องแสดงดังต่อไปนี้(๔.๑) ปริมาณของสินค้าหีบห่อแต่ละหีบห่อ(๔.๒) จำนวนหีบห่อ พร้อมลักษณะนาม(๕) การแสดงปริมาณของสินค้าตามข้อ ๕ วรรคสอง ที่หีบห่อใหญ่จะต้องแสดงดังต่อไปนี้(๕.๑) ปริมาณรวมของสินค้าในหีบห่อใหญ่ หรือปริมาณของสินค้าในแต่ละหีบห่อเล็ก(๕.๒) จำนวนหีบห่อเล็ก(๖) แสดงปริมาณของสินค้า ในลักษณะที่เห็นได้ง่ายและอ่านได้ชัดเจน(๗) การแสดงปริมาณของสินค้าเป็นหน่วยของน้ำหนักและหน่วยของปริมาตรให้มีขนาดความสูงของตัวอักษรและตัวเลข ดังนี้(๗.๑) การแสดงปริมาณของแต่ละหีบห่อให้เป็นไปตามตารางนี้ปริมาณที่แสดง(กรัม หรือ มิลลิลิตร)ขนาดความสูงของตัวอักษรและตัวเลขต้องไม่น้อยกว่า (มิลลิเมตร)ไม่เกิน ๕๐ ๒เกิน ๕๐ แต่ไม่เกิน ๒๐๐ ๓เกิน ๒๐๐ แต่ไม่เกิน ๑,๐๐๐๔เกิน ๑,๐๐๐๖(๗.๒) การแสดงปริมาณของหีบห่อรวมให้เป็นไปตามตารางนี้ปริมาณที่แสดง(กรัม หรือ มิลลิลิตร)ขนาดความสูงของตัวอักษรและตัวเลขต้องไม่น้อยกว่า (มิลลิเมตร)ไม่เกิน ๕๐๓เกิน ๕๐๖(๘) การแสดงปริมาณของสินค้าเป็นหน่วยของความยาวและจำนวนนับให้มีขนาดความสูงของตัวอักษรและตัวเลข ดังนี้(๘.๑) การแสดงปริมาณของแต่ละหีบห่อมีขนาดความสูงของตัวอักษรและตัวเลขไม่น้อยกว่า๒ มิลลิเมตร(๘.๒) การแสดงปริมาณของหีบห่อรวมมีขนาดความสูงของตัวอักษรและตัวเลขไม่น้อยกว่า๓ มิลลิเมตร(๙) กรณีที่แสดงปริมาณไว้หลายแห่ง ต้องแสดงปริมาณของสินค้าทุกแห่งให้ตรงกัน(๑๐) การแสดงปริมาณของสินค้าเป็นจำนวนนับ หากบรรจุในหีบห่อใสสามารถมองเห็นและสามารถนับจำนวนสินค้าได้ง่ายจะไม่แสดงปริมาณของสินค้าก็ได้หีบห่อรวมที่สามารถมองเห็นและสามารถนับจำนวนหีบห่อได้ง่ายจะไม่แสดงจำนวนหีบห่อก็ได้ข้อ ๗ผู้บรรจุต้องแสดงปริมาณของสินค้าที่หีบห่อให้ถูกต้องตรงกับปริมาณของสินค้าในหีบห่อกรณีที่ปริมาณของสินค้าในหีบห่อไม่ตรงกับปริมาณของสินค้าที่แสดงความคลาดเคลื่อนต้องไม่เกินอัตราเผื่อเหลือเผื่อขาดหลักเกณฑ์และวิธีการการตรวจสอบการแสดงปริมาณของสินค้าและอัตราเผื่อเหลือเผื่อขาดให้เป็นไปตามบัญชี ๒ ท้ายประกาศฉบับนี้ประกาศณ วันที่ ๒๘ มิถุนายน พ.ศ. ๒๕๕๐เกริกไกรจีระแพทย์รัฐมนตรีว่าการกระทรวงพาณิชย์[เอกสารแนบท้าย]๑.บัญชี ๑ ท้ายประกาศกระทรวงพาณิชย์ เรื่อง กำหนดชนิดของสินค้าหีบห่อหลักเกณฑ์และวิธีการแสดงปริมาณของสินค้า และอัตราเผื่อเหลือเผื่อขาด พ.ศ. ๒๕๕๐๒.บัญชี ๒ ท้ายประกาศกระทรวงพาณิชย์ เรื่อง กำหนดชนิดของสินค้าหีบห่อหลักเกณฑ์และวิธีการแสดงปริมาณของสินค้า และอัตราเผื่อเหลือเผื่อขาด พ.ศ. ๒๕๕๐(ดูข้อมูลจากภาพกฎหมาย)วัชศักดิ์/ผู้จัดทำ๒๘สิงหาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๙๙ ง/หน้า ๔/๑๗ สิงหาคม ๒๕๕๐